|  |  |
| --- | --- |
| GRBDOPIS | **OBČINA IZOLA – COMUNE DI ISOLA****ŽUPAN – IL SINDACO***Sončno nabrežje 8 – Riva del Sole 8* *6310 Izola – Isola**Tel: 05 66 00 100, Fax: 05 66 00 110**E-mail:* *posta.oizola@izola.si**Web:* [*http://www.izola.si/*](http://www.izola.si/) |

Številka:

Datum: 23. 06. 2017

**ČLANOM OBČINSKEGA SVETA**

**OBČINE IZOLA**

**ZADEVA: PREDLOG PRAVILNIKA O DODELJEVANJU PRORAČUNSKIH SREDSTEV ZA POSPEŠEVANJE RAZVOJA PODJETNIŠTVA V OBČINI IZOLA**

**PRAVNE PODLAGE:**

* Uredba Komisije št. Uredbo Komisije EU št. 1407/2013, z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (Uradni list EU L 352/1, z dne 24.12.2013)
* Statut Občine Izola (Uradne objave Občine Izola, št. 15/99, 17/12 in 6/14).
1. **Razlogi za sprejem pravilnika in ocena stanja**

Porabo proračunskih sredstev v občini Izola v okviru področja »podjetništvo« ureja Pravilnik o dodeljevanju finančnih spodbud za razvoj podjetništva in gospodarstva v občini Izola (Uradne objave Občine Izola, št. št. 7/2013).

S 1. Januarjem 2014 je pričela veljati nova Uredba komisije št. 1407/2013, z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (Uradni list EU L 352/1, 24.12.2013) , ki se uporablja do 31. Decembra 2020. Nova uredba prinaša kar nekaj novosti pri dodeljevanju de minimis pomoči, med njimi so najbolj pomembne:

* seštevanje de minimis pomoči z ostalimi pomočmi za iste upravičene stroške,
* spremenili so se roki za poročanje o odobritvi državne pomoči,
* pomoči povezanih podjetij se seštevajo.

Zaradi novosti, ki jih prinaša nova Uredba je bilo potrebno uskladiti občinske pravilnike. Poleg uskladitve z Uredbo Komisije, v predlogu novega pravilnika predlagamo naslednje oblike pomoči:

* spodbujanje udeležbe na sejmih ali razstavah v tujini,
* spodbujanje podjetij k prijavam na javne razpise,
* spodbujanje projektov inovacij,
* spodbujanje ustanavljanja novih podjetij,
* spodbujanje razvoja socialnega podjetništva.

V splošnih določbah predlaganega pravilnika so opredeljeni splošni pogoji, ki veljajo za dodeljevanje pomoči za pospeševanje razvoja podjetništva v občini Izola. V nadaljevanju so za vsakega od naštetih ukrepov navedeni pogoji za dodelitev sredstev (upravičenci, upravičeni stroški, višina dodeljenih sredstev). Pravilnik prav tako določa način razdeljevanja sredstev (javni razpis, imenovanje komisije).

Z uveljavitvijo predlaganega pravilnika bo prenehal veljati Pravilnik o dodeljevanju finančnih spodbud za razvoj podjetništva in gospodarstva v občini Izola (Uradne objave Občine Izola, št. 7/2013).

Skladno z izvedenim postopkom o priglasitvi pomoči de minimis smo od Ministrstva za finance na podlagi priglašene sheme pridobili pozitivno mnenje, ki je pogoj za izvedbo javnega razpisa.

1. **Namen in cilji predlaganega pravilnika**

Namen pravilnika je:

* + Spodbujati razvoj podjetništva;
	+ Opredelitev postopka sofinanciranja;
	+ Nadzor nad porabo dodeljenih sredstev.

S sprejetjem pravilnika bo podana pravna osnova za izplačilo sredstev iz proračuna Občine Izola za ukrepe na področju podjetništva.

1. **Ocena finančnih in drugih posledic, ki jih bo imel sprejem pravilnika na proračun**

Posamezni ukrepi in sredstva za dodeljevanje pomoči za pospeševanje razvoja podjetništva v občini Izola se zagotavljajo v proračunu občine. Višina sredstev se določi z odlokom o proračunu za tekoče leto.

**Članom občinskega sveta predlagamo, da predlog Pravilnika o dodeljevanju proračunskih sredstev za pospeševanje razvoja podjetništva v občini Izola obravnavajo ter sprejmejo sklep v predloženi vsebini.**

Pripravila:

 Vodja SRT: Župan:

Irena Zavrtanik mag. Igor Kolenc

Priloge:

- predlog sklepa.

 Priloga 2

|  |  |
| --- | --- |
| GRBDOPIS | **OBČINA IZOLA – COMUNE DI ISOLA** PREDLOG**OBČINSKI SVET – CONSIGLIO COMUNALE***Sončno nabrežje 8 – Riva del Sole 8**6310 Izola – Isola**Tel: 05 66 00 100, Fax: 05 66 00 110**E-mail:* *posta.oizola@izola.si**Web:* [*http://www.izola.si/*](http://www.izola.si/) |

Številka:

Datum:

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO in 76/16 – odl. US), 30. in 100. člena Statuta Občine Izola (Uradne objave Občine Izola, št. 15/99, 17/12 in 6/14) je Občinski svet Občine Izola na svoji ….. redni seji, dne ......................., sprejel naslednji

**S K L E P**

1.

Sprejme se predlog Pravilnika o dodeljevanju proračunskih sredstev za pospeševanje razvoja podjetništva v občini Izola.

2.

Ta sklep velja takoj.

 **Ž u p a n**

**mag. Igor KOLENC**

Sklep prejmejo:

1) člani OS,

2) Župan,

3) v zbirko dokumentarnega gradiva,

4) arhiv – 2x.